open-index/open-wikipedia-markdown huggingface dataset:
Kate Vernon

**Kate Vernon** (født 21. april 1961) er en canadisk skuespiller.

## Bakgrunn
### Tidlig liv og familie
Kate Vernon ble født i Canada, som datter av skuespiller John Vernon og tidligere skuespiller og modell Nancy West. Hennes søster er sangeren Nan Vernon, og hennes bror er Chris Vernon. Familien flyttet til California da Kate var en liten jente. Hun var interessert i å bli arkitekt da hun ble ferdig med high school, men hun følte at hun måtte «låse seg selv i et galehus» hvis hun ikke fikk uttrykke seg som skuespiller. Faren prøvde å skremme henne vekk fra yrket, men Kate var fast bestemt på å bli skuespiller.

Hun og mannen Chuck Negron har datteren Annabelle Negron sammen.

## Skuespillerkarriere
Hun fikk en rolle like etter at hun fylte 20, og fikk flere roller i fjernsynsserier på 1980-tallet. Hun fikk etterhvert en lengre rolle i *[[Falcon Crest]]*, der hun spilte rollen som Lorraine Prescott. Senere fikk hun filmroller, bl.a *[[Pretty in Pink]]* (1986), der hun spilte blondinen Benny, og senere i Spike Lees *[[Malcolm X]]* (1992), der hun bl.a. kysset Denzel Washington.

### Battlestar Galactica
I 2003 ble TV-serien fra 1970-tallet, *[[Battlestar Galactica (1978)|Battlestar Galactica]]* brakt tilbake til live, og Vernon fikk rollen som Ellen Tigh, konen til nestkommanderende på *Galactica*, Saul Tigh spilt av Michael Hogan.

## Utvalgt filmografi
* 2004&ndash;2009 – *[[Battlestar Galactica (2004)|Battlestar Galactica]]*, TV-serie
* 2004 – **, TV-serie 1 episode
* 2001 – *[[Dawson's Creek]]*, TV-serie 1 episode
* 1998 – *[[Star Trek: Voyager]]*, TV-serie 1 episode
* 1996&ndash;1997 – *Nash Bridges*, TV-serie 7 episoder
* 1994 – *[[LA Law]]*, TV-serie 4 episoder
* 1992 – *[[Malcolm X]]*, film
* 1987&ndash;1989 – *Murder, She Wrote*, TV-serie 2 episoder
* 1986 – *[[Pretty in Pink]]*, film
* 1984&ndash;1985 – *[[Falcon Crest]]*, TV-serie 25 episoder
* 1984 – *[[Dallas (TV-serie)|Dallas]]*, TV-serie 1 episode

## Referanser


## Eksterne lenker
* 
*
Knut Eggum Johansen

**Knut Arild Eggum Johansen** (født 25. september 1943) er sosialøkonom fra Universitetet i Oslo. Han var direktør i Konkurransetilsynet (konkurransedirektør) i 12 år fra 1. april 1999 til 1. april 2011 da han tiltrådte som spesialrådgiver i Fornyings-, Administrasjons- og Kirkedepartementet.

Johansen ble uteksaminert som sosialøkonom (cand.oecon.) fra Universitetet i Oslo i 1970, men var allerede i 1968 vikarsekretær i Planleggingsavdelingen i Finansdepartementet. I desember 1970 ble han førstekonsulent i samme avdeling, hvor han var fram til 1975 da han var ved University of Minnesota. 

Som underdirektør i Finansdepartementet var han 1981-82 ved Institutt for Anvendt Sosialvitenskapelig Forskning (INAS) i Oslo som ledd i et utvekslingsprogram med sentraladministrasjonen. Fram til 1986 var Johansen underdirektør i *Planleggingsavdelingen*, under ledelse av Per Schreiner. Han var spesialråd ved Norges faste delegasjon til OECD i Paris 1986-88. Tilbake i Finansdepartementet høsten 1988 ble Johansen leder for "Gruppe for tilbudsideøkonomi" i Økonomiavdelingen. Fra 1990 var Johansen ekspedisjonssjef i Toll- og avgiftsavdelingen i Finansdepartementet og ekspedisjonssjef og leder for Administrasjonsavdelingen i samme departement fra 1996.

Som konkurransedirektør har Johansen hatt ansvar for flyttingen av tilsynet til Bergen, og for saker som bl.a opphevingen av bonuspoengordningen på innenriksfly.

## Referanser
Dagfin Juel

**Dagfin Juel** (1909–1985) var en norsk sosialøkonom og embetsmann, utdannet cand.oecon. ved Universitetet i Oslo i 1932.

Juel var byråsjef i Sosialdepartementet fra 1942, og ble konsulent i Handelsdepartementet sammen med Truls Glesne i 1948 – og som byråsjef året etter. Fra 1954 var Juel underdirektør i samme departement.

Juel var sentral økonom i Arbeiderpartiet, og ble utnevnt som statssekretær ved Statsministerens kontor under Gerhardsenregjeringen 1965-68. Dette året tok han en gjestestilling som økonomisk planleggingssjef i Swaziland fram til 1969. Han ble deretter direktør i Kommunaldepartementet til 1979 – da han pensjonerte seg i en alder av 75 år.

Etter den tyske invasjonen i 1940 reiste Juel sammen med gulltransporten nordover. Med på reisen i ulike roller var også Einar Gerhardsen, Nini Haslund Gleditsch, Kristian Gleditsch og Nordahl Grieg. Juel var venn av paret Gleditsch og var som dem med i Mot dag. Juel flyktet til England og delte periodevis husvære med Gleditsch og Vilhelm Evang. Martin Linge brukte også pensjonatet Queen St nr 30 som base når han var i London. Vinteren 1940-1941 bodde Juel og paret Gleditsch sammen med Trygve Lie i Sunningdale en halvtime fra London.

## Referanser


## Eksterne lenker
*
The Wrecking Crew

**The Wrecking Crew** var et kallenavn på en gruppe studiomusikere Los Angeles i California som oppnådde en stor anerkjennelse i 1960-årene. De spilte for en rekke artister og er regnet blant de mest populære musikkgrupper i moderne tid.

Medlemmene i The Wrecking Crew hadde hovedsakelig bakgrunn fra jazz eller klassisk musikk, men hadde en svært allsidig og ulik bakgrunn. Det var en gruppe av de første en hver arrangør ønsket å engasjere, nærmest uansett hvilken type innspilling det var snakk om, for fjernsyn, kjenningsmelodier, filmmusikk reklamejingler og en hver innspilling innen populærmusikk, alt fra The Monkees til Bing Crosby. 

Av de kjente aktørene som forbindes med The Wrecking Crew er produsenten Phil Spector som brukte denne gruppen til å skape sitt lydbilde «Wall of Sound» og The Beach Boys leder Brian Wilson som brukte denne gruppens talenter på mange av sine innspillinger på midten av 1960-tallet, som «Good Vibrations» og «California Girls» og det høyt rosede albumet *[[Pet Sounds]]*.

The Wrecking Crew ble tatt opp i Musicians Hall of Fame 26. november 2007.

## Medlemmer
Blant de kjente medlemmene av The Wrecking Crew er:

* gitar: Glen Campbell, Barney Kessell, Tommy Tedesco, Billy Strange, Don Peake, Carol Kaye
* saksofon:  Steve Douglas, Jay Migliori, Jim Horn
* trompet:  Tony Terran, Ollie Mitchell
* keyboard: Leon Russell, Mac Rebennack (aka Dr. John), Mike Melvoin, Don Randi, Larry Knechtel, Al Delory 
* bass: Carol Kaye, Joe Osborn, Max Bennett, Chuck Berghofer, Ray Pohlman, Larry Knechtel, Lyle Ritz
* trommer: Hal Blaine, Earl Palmer
* slagverk: Julius Wechter, Gary Coleman
* dirigent/arrangør: Jack Nitzsche
* The Ron Hicklin Singers sang ofte bakgrunnsvokal på sanger der The Wrecking Crew spilte instrumentene.

## Eksterne lenker
* 
* 
* 
*  Artikkel i mars 2007 om the Wrecking Crew i American Heritage Magazine
*  Opptak av gruppen i Hall of Fame
Rekha Sharma

**Rekha Shanti Sharma** (født 1970) er en canadisk skuespiller. Hun er kjent for sin rolle i den canadiske TV-serien *Da Vinci's City Hall*, samt en gjesterolle som Tory Foster i science fiction-serien *[[Battlestar Galactica (2004)|Battlestar Galactica]]*.

## Utvalgt filmografi
* 2007 &ndash; *[[Aliens vs Predator - Requiem]]*, film
* 2006&ndash;2007 &ndash; *[[Battlestar Galactica (2004)|Battlestar Galactica]]*, TV-serie 14 episoder
* 2005&ndash;2006 &ndash; *Da Vinci's City Hall*, TV-serie ti episoder
* 2002&ndash;2006 &ndash; *[[Smallville]]*, TV-serie sju episoder
* 2004 &ndash; *House M.D.*, TV-serie to episoder
* 2004 &ndash; *[[The L Word]]*, TV-serie to episoder
* 2002&ndash;2003 &ndash; *John Doe*, TV-serie 15 episoder
* 2003 &ndash; *[[The Core (film)|The Core]]*, film
* 2001&ndash;2002 &ndash; *Dark Angel*, TV-serie fem episoder

## Eksterne lenker
* 
* Battlestar wiki: Rekha Sharma
Dendritt

**Dendritt** er en kort utløper av nervecellene. En nervecelle kan ha opp til 20 000 dendritter, hver dendritt kan ha flere grener og hver gren kan ha flere synapser som sender signaler til andre nerveceller og mottar signaler tilbake. Gjennom dendrittene tar nervecellen imot informasjon fra andre nerveceller.

## Se også
*Akson
*Nervesystemet

## Eksterne lenker
* ''Dendrites'' 2. utg. En bok om  dendritter
* En nettside om dendritter
Kodek

En **kodek** er en algoritme som kan *kode* (transformere) informasjon om til en annen representasjon (transform) og/eller *dekode* (inverstransformere) transformen, det vil si utvinne den opprinnelige informasjonen. Den mest vanlige bruken av ordet er i forbindelse med datakompresjon, hvor formålet med transformen enten er å skille ut uviktig informasjon (kompresjon med tap), eller å øke den spesifikke entropien (tapsløs kompresjon). I en annen betydning kan en kodek være en maskinvareenhet som transformerer signaler mellom forskjellige *fysiske* representasjoner, eksempelvis mellom analog og digital lyd.

## Navn
Av engelsk: **codec**, som er en sammentrekning av **co**der/**dec**oder

## Datakompresjon med tap
En vanlig måte å komprimere bilder og lyd er å transformere signalet til frekvensdomenet og så velge ut de viktigste frekvenskomponentene. Følgende algoritmer er godt egna til slik kompresjon, ettersom betydelige deler av den transformerte dataen gjerne kan forkastes uten at tapet oppleves som særlig stort:
* DFT/FFT
* DCT 
* Wavelet
Kompresjon kan oppnås for eksempel ved å forkaste alle frekvenskomponenter over ei viss grense i et lydklipp eller nulle frekvenser som bidrar lite (har lav koeffisient). Om ingen data forkastes vil signalet kunne tapsfritt transformeres tilbake, fordi algoritmene over i seg ikke medfører datatap.

## Tapsfri datakompresjon
* Det siste steget i tapsfri kompresjon er entropikoding. Huffman-algoritmen er et klassisk eksempel på dette.
* Ofte kan signalet optimaliseres for entropikoding først. Dette kan omfatte å erstatte faktiske verdier med differansen fra en prediktor (som i FLAC), referere tilbake på tidligere signalforløp (som i Lempel-Ziv), eller å samle like data ved å stokke det om på en reverserbar måte (som i rzip).

## Videokomprimering

Digitale bilder og billedstrømmer kan komprimeres for slik å spare plass når dataene lagres eller overføres. Videokompremering kan gjøres tapsfri, en kan godta tap av data, eller en film kan være en strøm av stillbilder.

Menneskeøyet er mer følsomt for gult og grønt lys enn for rødt , og begrensninger i menneskets fysiologi og psykologi gjør det mulig å fjerne detaljer uten at billedstrømmen oppfattes som dårligere.

"QuickTime Animation", "H.264 lossless" og VP9 er eksempler på kodeker som kan gi tapsfri koding, men dermed også mye data. Komprimering med tap vil kunne føre til at noen detaljer i et bilde blir uskarpe, eller at bakgrunnen og nyanser i fargene glattes litt ut. Digital-TV formatet H.264/MPEG-4 AVC benytter koding med tap, i likhet med forgjengere som DivX, Xvid, libavcodec, H.262/MPEG2 og MPEG1. WMV-formatet fra Microsoft, samt VP8 og VP9 fra Google er også formater som gir tap av data. Formater som "Motion JPEG" og "Apple ProRes 422/444" sender langt på vei en strøm av stillbilder.

## Lyd
MP3, en mye brukt kodek for lyd, er egentlig MPEG-1 Audio Layer III eller MPEG-2 Audo Layer III, og er en kodek med tap. Bruk av psykoaukustiske metoder og kjennskap til det mennesklige hørselsområdet har gjort det mulig å komprimere lyd med 75-95% i forhold til CD-formatet, uten merkbar reduksjon i kvalitet for vanlige lyttere.

## Referanser
Bjørn Larsen (1922−2007)

:*Se også interiørarkitekten [[Bjørn A. Larsen]]

*'Bjørn Larsen*' (født [[3. april]] [[1922]], død [[3. november]] [[2007]] i [[Oslo]]) var en norsk [[sosialøkonom]] og [[embetsmann]], utdannet [[cand.oecon.]] fra [[Universitetet i Oslo]] i [[1947]].

Larsen startet etter endt eksamen som konsulent i [[Prisdirektoratet]], hvor han arbeidet med prisreguleringen under pengesaneringen og gjenoppbyggingen etter [[andre verdenskrig|krigen]]. I [[1952]] ble han [[byråsjef]] i Økonomiavdelingen i [[Finansdepartementet]].

I Finansdepartementet avanserte Larsen i [[1958]] til stillingen som [[ekspedisjonssjef]] i Toll- og avgiftsavdelingen i [[1958]], og ble direktør i [[EFTA]] i [[1961]].

Da Planleggingsavdelingen ble opprettet i [[Finansdepartementet]] for å innføre langtidsplanlegging og [[Statsbudsjettet|-budsjettering]] i januar [[1963]], ble Larsen avdelingens første sjef. Han var ekspedisjonssjef her til [[1971]], da [[Jan Madsen]] en kort tid fungerte i stillingen før [[Per Schreiner (embetsmann)|Per Schreiner]] inntok lederstillingen i *PA*.

Fra [[1971]] ble Larsen departementsråd (forsvarsråd) i [[Forsvarsdepartementet]], hvor motivet for «utplasseringen» var å innføre langtidstankegangen i budsjett- og kostnadsstyringen i [[Forsvaret]].

Larsen endte sin karriere som [[departementsråd]] i [[Forbruker- og administrasjonsdepartementet]] 1972-1992.

== Bibliografi ==
* *Omkring lønnsoppgjøret høsten 1950'' av Bjørn Larsen    og Rolf Pedersen. 1951

## Referanser


## Eksterne lenker
* Minneord i Journalisten
Amund Utne

**Amund Utne** (født 25. juli 1940) er en norsk sosialøkonom og embetsmann.

Utne ble uteksaminert cand.oecon ved Universitetet i Oslo i 1969, og ble 1971 ansatt som førstekonsulent i *Planleggingsavdelingen* i Finansdepartementet. I 1973 ble han byråsjef i samme departement. Han hadde et års studieopphold i 1974/1975, da han studerte ved John F. Kennedy School ved Harvard University med stipend fra «King Olav V Scholarship Fund». 

I perioden 1981 til 1988 var Utne engasjert av EFTA-sekretariatet i Genève, de siste årene som direktør for Økonomisk avdeling. 

Han ble utnevnt til underdirektør i Finans- og tolldepartementet i 1985, og ble ekspedisjonssjef i samme departement i 1990. 

Utne var medlem av den norske delegasjonen til å fremforhandle EØS-avtalen. Fra 1996 til 2008 arbeidet Utne i Brüssel i EFTAs overvåkningsorgan (European Surveillance Authority – ESA), som er EFTA- statenes organ for å påse at EØS-avtalen overholdes. I ESA ledet han avdelingen for konkurranse- og statsstøttesaker. I 2000 publiserte det norske Finansdepartementet Utnes redegjørelse *Utredning om overvåkning av EØS-avtalen*, i serien «Arbeidsnotater».  

Fra 2009 til 2015 ledet Utne den norske delegasjonen til det internasjonale samarbeidsorganet Financial Action Task Force (FATF), som har som formål å bekjempe hvitvasking og terrorfinansiering.  

Fra 1. januar 2015 til 31. desember 2016 var han medlem av det regjeringsoppnevnte Hvitvaskingslovutvalget.  

Utne har vært medlem av offentlige utvalg og har publisert flere artikler i fagtidsskrifter. En av hans seneste artikler har tittelen *Internasjonalt samarbeid mot hvitvasking og terrorfinansiering*, og ble publisert i det juridiske fagtidsskriftet Lov og Rett nr. 04/2019.

## Referanser
Jan Madsen

**Jan Madsen** (født 1925) var en norsk sosialøkonom og embetsmann, uteksaminert som Cand Oecon fra Universitetet i Oslo i 1949.

Madsen ble konsulent i Økonomiavdelingen i Finansdepartementet i 1952, dvs rett etter avdelingens tilbakeflytting fra handelsdepartementet. Da *Planlegginsavdelingen* i Finansdepartementet ble opprettet i januar 1963, ble Madsen dens første byråsjef for arbeidet med Statsbudsjettet. Han fungerte som ekspedisjonssjef i *PA* korte perioder i 1969 og 1971, dvs mellom lederperiodene til Bjørn Larsen og Per Schreiner.

I 1971 ble Madsen utplassert som ekspedisjonssjef i Planleggingsavdelingen i Sosialdepartementet for å styrke langtidseperspektivet i sosialsektorens budsjett- og kostnadskontroll. Dette var i tråd med tidens filosofi i Finansdepartementet, hvor også Bjørn Larsen ble «utplassert» med samme formål – til Forsvarsdepartementet.

Madsen avsluttet sin yrkeskarriere i Sosialdepartementet.

## Referanser
Pola

**Pola** (russisk: Пола́) er ei elv i Novgorod oblast i Russland. Den begynner nordvest i Valdajhøydene, og munner ut i innsjøen Ilmen, hvor den danner et  stort delta sammen med elva Lovat. De to elvene er forbundet med en kort elvegrein 20 kilometer fra munningen.

## Referanser


## Eksterne lenker
*
Molekylgeometri

**Molekylgeometri** er den tredimensjonale ordningen av de atomer som utgjør en molekyl. Den inkluderer den generelle formen til molekylet samt bindingslengder, **bindingsvinkler**, torsjonsvinkler og andre geometriske parametere som bestemmer posisjonen til hvert atom. 

Molekylær geometri påvirker flere av egenskapene til et stoff, inkludert dets reaktivitet, polaritet, fase, farge, magnetisme og biologisk aktivitet. Vinklene mellom bindinger som et atom danner avhenger bare svakt av resten av molekylet, det vil si at de kan forstås som tilnærmet lokale og dermed overførbare egenskaper.

## Hvordan bestemme geometrien
Den molekylære geometrien kan bestemmes ved forskjellige spektroskopiske- og diffraksjons-metoder. IR-, rotasjonel- og Raman-spektroskopi kan gi informasjon om molekylgeometrien fra detaljene i vibrasjons- og rotasjonsabsorbansen detektert av disse teknikkene. Røntgenkrystallografi, nøytronspredning og elektrondiffraksjon kan gi molekylstruktur for krystallinske faste stoffer basert på avstanden mellom kjerner og konsentrasjon av elektrontetthet. Gasselektrondiffraksjon kan brukes for små molekyler i gassfasen. NMR- og FRET-metoder kan brukes til å bestemme komplementær informasjon, inkludert relative avstander, dihedrale vinkler, vinkler og tilkobling. Molekylære geometrier bestemmes best ved lav temperatur fordi ved høyere temperaturer beregnes gjennomsnittet av molekylstrukturen over flere tilgjengelige geometrier. Større molekyler eksisterer ofte i flere stabile geometrier (konformasjonsisomerisme) som er nær energi på den potensielle energioverflaten. Geometrier kan også beregnes ved ab initio kvantekjemimetoder med høy nøyaktighet. Den molekylære geometrien kan være forskjellig som i et fast stoff, i løsning og som en gass.

Plasseringen til hvert atom bestemmes av naturen til de kjemiske bindingene som det er forbundet med naboatomene. Den molekylære geometrien kan beskrives ved posisjonene til disse atomene i rommet, og fremkaller bindingslengder av to sammenføyde atomer, bindingsvinkler til tre sammenkoblede atomer og torsjonsvinkler (dihedrale vinkler) av tre påfølgende bindinger.

## Referanser
Bok og Bibliotek

***Bok og Bibliotek*** er et fagblad for biblioteksektoren i Norge. Bladet utkommer 4 ganger i året i et opplag på  (2022). 

Tidsskriftet ble etablert i 1933, som en videreføring av *For folke- og skoleboksamlinger*, og tar opp temaer, trender og nyheter som angår bibliotek og bibliotekpolitikk, for eksempel nye arbeidsformer, teknologiske utfordringer, litteratur- og kulturformidling, bibliotekforskning, lokaler og prosjekter. Bladet skal stimulere til faglig refleksjon og debatt og også holde et fokus på de kulturpolitiske rammene som omgir biblioteksektoren. Bladet er redaksjonelt uavhengig og redigeres etter Redaktørplakaten. Målgruppen er bibliotekansatte, kulturbyråkrater og media.

Bladet utgis av ABM-media AS, med Oslo Met, Norges museumsforbund og Arkivforbundet som eiere. Bladet ble tidligere utgitt av Statens bibliotektilsyn og ABM-utvikling.

## Redaktører
* 2007–2021: Odd Letnes
* 2021–2022: Maria Pile Svaasand
* 2022–: Arne Olav Hageberg

## Eksterne lenker
* ''Bok & bibliotek''
Bjørn Iddberg

**Bjørn Iddberg** (født 20. april 1954) er en lokalpolitiker fra Dokka, Nordre Land.

Iddberg var ordfører for Arbeiderpartiet i Gjøvik kommune fra 2007 til 2019. Han overtok ordførervervet fra sin partifelle Kåre Haugen.

Iddberg har lang fartstid i lokalpolitikken. Han ble valgt inn i kommunestyret på Gjøvik for første gang i 1991. Han har studert ved Hamar lærerhøgskole, Distriktshøgskolen på Lillehammer og ved Universitetet i Oslo. Siden har han arbeidet i skoleverket på ulike steder i Norge, og siden 1990 på Gjøvik. Før han ble ordfører var han avdelingsleder ved Gjøvik videregående skole.

Fra 2007 til 2015 ledet han som ordfører en Rød-grønn koalisjon, men etter kommunevalget i 2015 forlot Senterpartiet koalisjonen, og Rødt ble invitert inn.

## Referanser


## Eksterne lenker
*
SOCOM 3: U.S. Navy SEALs

***SOCOM 3: U.S. Navy SEALs*** er et tredjepersons taktisk skytespill til PlayStation 2. *SOCOM*-serien ble utviklet av Zipper Interactive i samarbeid med United States Naval Special Warfare Command.  *SOCOM 3* ble utgitt av Sony Computer Entertainment 11. oktober 2005.

Spillet legger vekt på strategi i tillegg til reflekser, og sender spilleren gjennom 14 forskjellige oppdrag; seks i Nord-Afrika, tre i Sør-Asia og fem i Polen. I tillegg er det treningsoppdrag i Nord-Afrika.

I løpet av enkelt spiller-oppdragene kan man «låse opp» figurer, våpen og våpentilbehør for bruk i flerspillerdelen.

## Handling
Et Navy SEAL-team slåss i Nord-Afrika mot general Heydar Mahmood og oberst Sarwat, og deres soldater. General Mahmood hadde tidligere fått kontroll over Algerie via et statskupp. De innfører en offensiv mot et naboland som ikke er navngitt, antydet å være Marokko, mens SEAL-teamet blir sendt for å støtte lokale styrker som forsøker å slåss mot Mahmood og deres håndlangere.

## Referanser



## Eksterne lenker
*
Wallander – Fotografen

***Wallander – Fotografen*** er en svensk kriminal-thriller fra  regissert av Jonas Grimås. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Filmen gikk rett på DVD den 10. mai 2006. Den hadde tv-premiere 2008.

## Handlingen
En amerikansk kvinne blir funnet drept i Ystad. Hun hadde vært på besøk med internasjonalt kjent fotograf som var bosatt der og kvinnens amerikanske kone mistenker at hun har vært utro. Kurt Wallander blir interessert i den bedratte ektemannen og den døde kvinnen og tror hele sannheten om fotografen ikke ennå er kommet fram i lyset. Sannheten viser seg å finnes langt fra Sverige.

## Rolleliste

## Referanser


## Eksterne lenker
*
Teater Liksom

**Teater Liksom** var et norsk teaterkompani som arbeidet med improvisasjonsteater. Fra 2007-2011 fungerte de som en undergruppe av Teater Neuf og spilte ukentlige forestillinger på Chateau Neuf i Oslo. 

Kunstnerisk leder av Teater Liksom var Nils Petter Mørland og produsent var Simen Hovd. Tilknyttede improvisatorer var blant andre Tony Totino, Mats Eldøen, Eirik Skarsbø og Veslemøy Mørkrid. Kompaniet har blant annet tatt i bruk masker, dukker og lyd i forestillingene, og organiserte også workshop for å trene opp nye improvisatorer.

I 2011 flyttet gruppen inn på Lilleborg og etablerte Det Andre Teatret.

## Utvalgte oppsetninger
* 2007-2011: *Micetro Impro TM* av Keith Johnstone vist i Chateau Neuf i Oslo
Gel (kjemi)

En **gel** er en type av materiale som består av et nettverk av et fast materiale omgitt av et flytende medium. I praktisk anvendte geler er det faste materialet oftest en polymer. 

Gelen dannes gjennom at det tverrbundne nettverket sveller gjennom å binde til seg store mengder av et løsningsmiddel. En gel består altså av to faser: en fast fase (polymernettverket) og en flytende fase (løsningsmiddelet). Utgangsmaterialet er ofte en sol og løsningsmiddelet kan senere fjernes ved avdunstning, (se sol-gel). Det er vanskelig å gi en entydig definisjon på hva en gel er, og det finnes flere ulike typer geler. Et antall viktige egenskaper som er typiske for geler:
* Geler er viskoelastiske, det innebærer at de har egenskaper som er typiske for såvel væsker som faste stoff.
* En gel renner ikke av sin egen tyngde, hvilket innebærer at en gel opptrer som et fast stoff til tross for at den hovedsakelig består av væske.
* Om man gjør et snitt i en gel, smelter den ikke sammen spontant over bruddoverflaten.

Gelatin er et godt eksempel på en gel og består av tverrbundne kollagenfibrer. 

En viktig bruksområde for geler er i gelelektrofor. 

## Eksempel på geler
*Gelatin
*Ost
*Gelé

## Se også
* Tiksotropi

## Kilder
*
Jardel Pereira de Souza

**Jardel Pereira de Souza** eller bare **Jardel** (født 27. januar 1983 i Araguaína) er en brasiliansk fotballspiller. Han spiller på midtbanen, som regel i en defensiv rolle.

Jardel har spilt for det brasilianske U-21-landslaget, og ble U-21-verdensmester i 2003. Samme året vant laget hans også den brasilianske cupen.

Han spiller for øyeblikket for klubben Cruzeiro og har to år igjen på kontrakten, men under oppkjøringen til 2008-sesongen trente han med Strømsgodset på La Manga. Han spilte i to treningskamper for Strømsgodset, mot Rosenborg og Helsingborg.

## Referanser


## Eksterne lenker
*
Gudbrand Østbye

**Gudbrand Østbye** (født 2. oktober 1885 i Gjøvik, død 2. juni 1972) var en norsk offiser (oberst).

Etter noen års studier tok Østbye i 1906 offisersutdannelse. Han ble kaptein i 1917 og major i 1933. Fra 1929 var han sjef for Statsbanenes militærkontor.

Fra 1937 var Østbye oberst og sjef for Fjordane infanteriregiment nr 10. 9. april 1940 var dette involvert i forsvaret av Bergen sentrum. Østbye ble beordret som sjef for 4. feltbrigade, en enhet som ble mobilisert på Voss. Den deltok senere med heder i kampene langs Randsfjorden, i Ådalen og Valdres, fram til kapitulasjonen 30. april.

Etter kapitulasjonen ble Østbye, i likhet med om lag 500 andre norske offiserer, internert på Grini. Offiserene valgte Østby som sin leder og sammen forfattet de et politisk program med det mål å endre statsstyringen i Norge. Programmet var sterkt inspirert av NS-ideologi, der politiske partier og fagforeninger skulle forbys. Streikeretten skulle oppheves. Forsvaret og politiet skulle styrkes og det skulle innføres arbeidsplikt. Østbye håpet å kunne presentere dette programmet for kong Haakon VII, i den tro at dette ville få kongen til å returnere til Oslo. Møtet ble imidlertid ikke noe av, da Østbye ikke fikk reise fra Grini. Organisasjonen av NS-sympatiserende offiserer på Grini og det politiske program de utformet, har senere blitt omtalt som "offisersopprøret".    

Etter krigen skrev Østbye flere bøker om kampene før kapitulasjonen 30.april 1940:
* *Krigen i Valdres – 4. brigades operasjoner i krigen 1940* (1946)
* *Operasjonene på vestsiden av Mjøsa, Follebu, Gausdal* (1960)	
* *Operasjonene i Nord-Trøndelag* (1963)	

Østbye var formann i Oslo Venstre på 1930-tallet og satt samtidig i Oslo skolestyre.

For innsatsen i april-dagene 1940 ble han tildelt St. Olavsmedaljen med ekegren.

## Referanser


## Eksterne lenker
*
Bolotnoje

**Bolotnoje** (russisk: Боло́тное) er en by i Novosibirsk oblast i Russland. Den ligger rundt 126&nbsp;km nordøst for Novosibirsk.

Bolotnoje ble grunnlagt i 1805 som en bosetning ved den Sibirske rute (russisk: Сибирский тракт) og en av dens grener til Barnaul. Navnet på byen er avledet av det russiske ordet *boloto* (russisk: болото &ndash; *sump*). Den fikk bystatus i 1943.

## Demografi
Befolkningsutvikling:
:

## Referanser


## Eksterne lenker
*
Lierberget hoppsenter

:*Så du etter [[Lerberget]] i Trysil?*

**Lierberget hoppsenter** er et skihoppanlegg i Hamar kommune i Innlandet. Det ligger ved gården Lier i Vang, ca. 10 kilometer fra Hamar sentrum. Anlegget er i 2012 under ombygging, og skal stå ferdig til bruk i desember 2012 med fire hoppbakker på K70, K40, K25 og K15. Høsten 2015 skal bakkene få plastdekke slik at de også kan brukes i sommerhalvåret. Hoppanlegget er eid av Vang Skiløperforening, Furnes Skiløperforening og Nordbygda/Løten Ski.

Tidligere besto hoppanlegget av en hoppbakke. Fra gammelt av en 60-metersbakke (Gjørsliberget), som senere ble erstattet av Lierberget, størrelse K84. K84-bakken ble bygd som 70 metersbakke i 1968 og ombygd i 1985/86 og 1995. Bakken var arena for hoppkonkurransene under junior-VM på ski i 1989, og hadde også renn i den norske hoppuka på 1970-tallet og europacupen (nå kontinentalcupen) i 1981/82.

Det siste større rennet som ble arrangert der var «Hein Sigurds minnerenn» i 1994, der man samlet norske og utenlandske utøvere i et arrangement til minne om Hein Sigurd Rindal, som mistet livet under trening i Marikollen i 1993. Hoppanlegget sto ubrukt og til forfalls fra 1997, og i 2004 ble deler av tilløpet i K84-bakken revet. Riving av det gamle anlegget ble fullført våren 2012 i forbindelse med bygging av det nye anlegget.

Nye Lierberget hoppsenter ble offisielt åpnet 29. desember 2012 av Hamars ordfører Morten Aspeli. Første offisielle renn var Oddvar-rennet 12. januar 2013. Lierberget Hoppsenter tok over Hovedlandsrennet 2014 pga. lite snø i Stryn, noe som gjorde at Markane IL måtte kaste inn håndklede. Så Vang Skiløperforening i samarbeid med de tre eierklubbene tok på seg arrangementet på kort varsel. Det ble også arrangert Rekrutt Cup samme året.

Bakkerekorden i den gamle K84-bakken var 90,5 meter, satt av Noriaki Kasai (Japan) og Stian Kvarstad (Norge) under junior-VM 17. mars 1989. I den nye K70-bakken er rekorden 79 meter, satt av Audun Markeng (Norge) 12. februar 2013.

## Viktige renn
### Den norske hoppuka

### Junior-VM

### NM

## Kilder
*Hamar Arbeiderblad: Et kjempeløft for hoppsporten (papiravisen, 25. september 2012, s. 18-19)
*Skisprungschanzen-Archiv: Hamar/Vang
*Skisprungschanzen-Archiv: All time results (15. april 2012)
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6 (s. 336-337)
Dragon Ball GT

***Dragon Ball GT*** (ドラゴンボールGT *Doragon Bōru GT*) er en animeserie basert på Akira Toriyamas kjente mangaserie *[[Dragon Ball]]*. Serien fortsetter der Toriyamas manga- og animeserie *[[Dragon Ball Z]]* sluttet. *Dragon Ball GT* består av 64 episoder. Serien ble først vist på japansk TV fra 1996 til 1997, og har blitt oversatt til en rekke språk, blant annet spansk, fransk, tysk og engelsk.

## Inndeling av serien
Serien er delt inn i fire sagaer:

## Introer
**DAN DAN 心魅かれてく** (DAN DAN kokoro hikareteku)
*Episode 1-65 new

## Avslutninger
**ひとりじゃない** (Hitori ja nai)
* Episode 1-26

**Don't you see!**
* Episode 27-41

**Blue Velvet**
* Episode 42-50

**錆びついたマシンガンで今を撃ち抜こう** (Sabitsuita MASHINGAN de ima wo uchinukou
* Episode 51-64

## Liste over episoder
### Baby Saga

### Super #17 Saga

### Shadow Dragons Saga

## Eksterne lenker
* 
*
Tsjerepanovo

**Tsjerepanovo** (russisk: Черепа́ново) er en by i Novosibirsk oblast i Russland. Den ligger rundt 109&nbsp;km sørøst for Novosibirsk. Innbyggertall: 20&nbsp;200 (2005 est.), 20&nbsp;496 (folketelling 2002), 22&nbsp;116 (folketelling 1989).

Tsjerepanovo ble grunnlagt i 1912 på grunn av byggingen av en jernbane mellom Novonikolajevsk og Barnaul. Tsjerepanovo stasjon ble åpnet i 1915. Byen fikk bystatus i 1925.

## Referanser
Tangen Dyrepark

**Tangen Dyrepark** er en familiepark i Stange kommune i Innlandet etablert som **Klæbu dyrepark** i 1990. Parken har mer enn 200 ulike dyr, blant dem fugler, reptiler, pattedyr og eksotiske arter. 

## Historie
Tangen Dyrepark ble etablert som Klæbu dyrepark i 1990, da den lå på Klæbu i Trondheim kommune. Vinteren 1999-2000 ble parken flyttet til Tangen i Stange, 30 min sør for Hamar. Parken fikk navnet **Amadeus-parken**, også *Amadeus dyrepark*, navngitt etter gibbonapen Amadeus. Amadeus hadde egen TV-serie på NRK Barne-TV og har siden vært parkens hovedattraksjon. Amadeus er oppkalt etter komponisten Wolfgang Amadeus Mozart. 

I 2012 var parken nær ved å bli lagt ned. Etter et eierskifte med ny eier, Runar Næss ved Animal zoolution AS, ble parken beholdt. Planene om å utvide parkens dyr med flere fra norsk fauna ble bestemt. Ved sesongåpningen mai 2014 endret parken navn til Tangen Dyrepark.

## Galleri fra parken

Fil:Amadeus Gibbon 08-07.jpg|Gibbonapen Amadeus er dyreparkens hovedattraksjon. 
Fil:2011-06-02 Amadeusparken Ebba.jpg|Ebba er parkens andre gibbon og partner til Amadeus 
Fil:Amadeus-parken 08-07.jpg|«Amadeus-parken» var tidligere navn på Tangen dyrepark. 
Fil:Sølvrev Johnny.jpg|Sølvreven Johnny er eksempel på parkens bredde av dyreliv.
Fil:Alpakka Hugo.jpg|Alpakkaen Hugo er eksempel på parkens bredde av dyreliv.


## Referanser


## Eksterne lenker
*
Susan Collins

**Susan Margaret Collins** (født 7. desember 1952 i Caribou, Maine) er en amerikansk republikansk politiker. Hun har vært Senator i USAs senat fra Maine siden 1997. Hun studerte ved St. Lawrence University og arbeidet I 12 år for senator William Cohen før hun selv ble representant i Senatet.

## Referanser


## Eksterne lenker
* 
* 
* 
*
Jan Fredrik Waage

**Jan Fredrik Holmboe Waage** (født 24. januar 1930 i Oslo, død 23. april 2012 i Bergen) var førsteamanuensis i pedagogikk ved Universitetet i Bergen, og rektor ved universitetets pedagogiske seminar 1979 - 1989. 

Waage ble cand.psychol. i 1954. Hans faglige virksomhet har blant annet omfattet studentrådgivning, opplæring i arbeidslivet, utvikling av studietilbud for rådgivere i ungdomsskolen og videregående skole og studietilbud innen yrkespedagogikk. Han har skrevet flere artikler og bøker. 

Han skrev ungdomsbøkene *Flyktning* i 1952 og *Oppbrudd i Savolaks* i 1965, den siste fikk han Kirke- og undervisningsdepartementets pris for.

Han var yngste bror av  Per Waage og Eleonore Bjartveit.
## Referanser
Ola Rapace

**Ola Rapace**, egentlig **Pär Ola Norell**, alternativt navn **Ola Rapace Norell**, (født 3. desember 1971 i Stockholm) er en svensk skuespiller.

Rapace gikk på Teaterhögskolan i Göteborg 1995-99. Under utdannelsen arbeidet han på Backateatern og Upsala Stadsteater. Sitt store gjennombrudd som filmskuespiller fikk han som «Hoffa» i serien *[[Tusenbröder]]*.

Han var tidigere med i bandet Sissy Prozac. Han er sanger i bandet La Nana, som ifølge dem selv spiller «elektromusikk med zigenarvibbar».

Han var gift med skuespilleren Noomi Rapace og har en sønn, Lev, sammen med henne. Han har en datter fra før, Line, sammen med skuespilleren Malin Morgan.

## Filmografi (utvalg)
* 2014 – *[[Steppeulven (film)|Steppeulven]]* (film)
* 2012 – *[[Skyfall]] (film)
* [[TV-året 2010|2010]] – *Solsidan* (TV-serie)
* [[TV-året 2009|2009]] – *Livet i Fagervik* (TV-serie)
* [[TV-året 2008|2008]] – *Der Kommissar und das Meer* (*Kommissarien och havet*) (TV-serie)
* [[TV-året 2008|2008]] – *Selma* (TV-serie)
* [[TV-året 2008|2008]] – *Anna Pihl III* (TV-serie)
* [[TV-året 2007|2007]] – *Anna Pihl II* (TV-serie)
* [[Filmåret 2007|2007]] – *Allt om min buske* (På kino i januar 2007)
* [[TV-året 2007|2007]] – *Tusenbröder III* (TV-serie)
* [[Filmåret 2006|2006]] – *Tusenbröder Återkomsten*
* [[Filmåret 2006|2006]] – *Wallander – Hemmeligheten*
* [[Filmåret 2006|2006]] – *Wallander – Forfalskeren* (Svensk tittel: Jokeren) (TV/DVD)
* [[TV-året 2006|2006]] – *Wallander – Blodsbånd* (dvd-premiere 25. oktober 2006) (Svart Kung)
* [[Filmåret 2006|2006]] – *Wallander – Luftslottet* (TV/DVD)
* [[Filmåret 2006|2006]] – *Wallander – Dekkoperasjonen* (Svensk tittel: Täckmanteln) (TV/DVD)
* [[Filmåret 2006|2006]] – *Wallander – Fotografen* (TV/DVD)
* [[Filmåret 2006|2006]] – *Wallander – Det svake ledd* (Svensk tittel: Den svaga punkten) (TV/DVD)
* [[Filmåret 2005|2005]] – *Wallander – Mastermind* (kinopremiere 16. desember 2005, dvd-premiere 22. mars 2006)
* [[Filmåret 2005|2005]] – *Wallander – Afrikaneren (Svensk tittel: Afrikanen)* (TV/DVD)
* [[Filmåret 2005|2005]] – *Wallander – Mørket (Svensk tittel: Mörkret)* (TV/DVD)
* [[Filmåret 2005|2005]] – *Wallander – Brødrene* (Svensk tittel: Bröderna)* (TV/DVD)
* 2005 – *[[Wallander – Byidioten]] (Svensk tittel: Byfånen* (TV/DVD)
* 2005 – *[[Wallander – Før frosten]] (Svensk tittel: Innan frosten)*
* 2004 – *[[Rancid (film)|Rancid]]*
* 2003 – *[[Flamingo]]*
* 2003 – *[[Tusenbröder II]]* (TV-serie)
* 2002 – *[[Tusenbröder]]* (TV-serie)
* 2002 – *[[Hus i helvete]]* 
* 2001 – *[[Syndare i sommarsol]]*
* 2000 – *[[Tillsammans]]*
* 1999 – *[[Sjätte dagen]]*

## Referanser


## Eksterne lenker
*  
* Dramaten - Ola Rapace
Kargat

**Kargat** (russisk: Каргат) er en by i Novosibirsk oblast i Russland. Den ligger ved elva Kargat.

Kargat ble grunnlagt i 1750 og fikk bystatus i 1965.

## Demografi
Befolkningsutvikling:
:

## Referanser


## Eksterne lenker
*
Oddmund Ljone

**Oddmund Ljone** (født 3. mai 1917 i Ulvik, død 7. april 1985) var redaktør, journalist, sakprosaforfatter, barnebokforfatter og oversetter. 

Ljone vokste opp i Vestfold og studerte journalistikk i USA. Han begynte som ung i *[[Tønsbergs Blad]]*, var redaktør av *[[Møre Dagblad]]*, redaktør for Nordmannsforbundets tidsskrift, arbeidet for *[[Bergens Tidende]]*s Oslo-redaksjon og som redaktør for ukebladet *[[Illustrert]]*.

I hans forfatterskap er det to røde tråder: Den ene gjelder dokumentardramaer fra krigen, sjøfart, redningstjeneste og det norske Amerika. Han debuterte med *Kaptein Toralf Andersen og hans menn* (1953), og titler som ''Menn fra havet'' (1956) om blant annet Rokta-forliset i 1938, *Kan flyet komme* (1957) og *Skøyta går ut * (1973) og *«Bergensfjord» – skipet som overlevde alt* (1982) er karakteristiske. 

Den andre tråden er barnelitteraturen. Han fikk Kirke- og undervisningsdepartementets pris for sin eneste ungdomsbok: *På villstrå* (1968). Både *På villstrå* og *Menn fra havet* ble dramatisert som Lørdagsbarnetimens hørespill, og han skrev også flere hørespillserier som ikke er utgitt i bokform: *Nybyggerne* (3 serier, 196?-68) og *Tuftekallen* (1967). Ljone var også en flittig brukt oversetter, både fra dansk og svensk. Flere av Ole Lund Kirkegaards bøker bøker er oversatt av ham, det samme gjelder *[[Charlie og sjokoladefabrikken]]* og bøkene om Hedenold-barna.

## Referanser
Harriet Holter

**Harriet Holter** (født **Harriet Hinsch** 11. april 1922 i København i Danmark, død 18. desember 1997 i Oslo) var en norsk sosialpsykolog og sosiolog. Hun regnes sammen med Erik Grønseth som grunnlegger av norsk familiesosiologi og var en pioner innen samfunnsvitenskapelig kvinneforskning. Holter var professor i psykologi ved Universitetet i Oslo.

## Faglig virke

Hun var opprinnelig utdannet sosialøkonom (cand. oecon.) i 1946 og var lenge tilknyttet Institutt for samfunnsforskning, før hun ble dosent i arbeidspsykologi ved Det samfunnsvitenskapelige fakultet ved Universitetet i Oslo. Hun ble dr. philos. med avhandlingen *Sex, Roles and Social Structure* i 1970 og professor i sosialpsykologi ved Psykologisk institutt ved Universitetet i Oslo i 1973.

Holter hadde en utpreget tverrfaglig orientering og er best kjent for sine faglige bidrag til sosiologien. Dette reflekteres gjennom at Harriet Holters hus på universitetets campus på Blindern, hvor Institutt for sosiologi og samfunnsgeografi holder til, er oppkalt etter henne. I 2011 ble hennes kapitler i boka *Kjønnsroller og sosial struktur* kåret til et av de 25 viktigste bidrag til norsk sosiologi i Norsk sosiologisk kanon.

Hun var med i redaksjonsrådet til tidsskriftet *[[Kvinnen og Tiden]]*.

## Familie
Harriet Hinsch var datter av Hermann H. Hinsch (f. 1896) og Elna Throne-Holst (f. 1897). Hennes morfar var industrilederen Johan Throne Holst, og hun var niese av industrilederne Henning Throne-Holst og Harald Throne-Holst samt grandniese av medisinprofessor Peter F. Holst og overlege Alexander Holst.

Hun var gift tre ganger og var derfor på ulike tidspunkter i livet kjent som Harriet Hinsch, Harriet Bog, Harriet Gullvåg og Harriet Holter. 1944–1950 var hun gift med cand.oecon. og senere ambassadør Paal Bog. Fra 1951 til 1956 var hun gift med senere professor i filosofi Ingemund Gullvåg, sønn av Olav Gullvåg. Fra 1957 var hun gift med psykolog Peter Andreas Holter, og beholdt hans navn etter skilsmissen. Etter skilsmissen fra sin tredje ektemann var hun samboer med Hans Sundgaard. Fra sitt andre ekteskap har hun sønnen Øystein Gullvåg Holter, som har etternavnet fra morens tredje ektemann og mellomnavnet fra sin far.

Holter er begravd ved Vestre Aker kirkegård.

## Referanser


## Eksterne lenker
*
NRKs utenriksredaksjon

**NRKs utenriksredaksjon** er en av de tre fagredaksjonene i NRK Nyheter (de andre er politisk redaksjon og økonomiredaksjonen).

Redaksjonen har til sammen ca. 30 medarbeidere, inkludert frilansere (2008). Av dem jobber ti i utlandet som korrespondenter. De andre journalistene jobber på Marienlyst. Utenriksmedarbeiderne som jobber på Marienlyst har ofte, men ikke alltid, selv bakgrunn som korrespondenter.

Utenriksredaksjonen leverer stoff til Dagsnytt og Dagsrevyen, og står i tillegg bak utenriksmagasinene Urix på fjernsyn og Urix på lørdag på radio. Frem til 2008 laget utenriksredaksjonen også magasinet Verden i dag på ukedagene. Utenriksredaksjonen leverer nå stoff til Nyhetsmorgen i NRK P2 og Alltid Nyheter. Stoff publiseres også på nrk.no.

Redaksjonen ledes av en utenriksredaktør. De journalistene som ikke er korrespondenter jobber enten som reportere eller utenriks jourhavende («ujour»), dvs. at de har ansvaret for utenriksstoffet i enten radio eller fjernsyn. Journalistene veksler på å ha disse oppgavene. Ved større begivenheter hender det at utenriksredaksjonen sender ut reportere, men vanligvis jobber reporterne med base på Marienlyst. Noen utenriksmedarbeidere reiser også på lengre reportasjereiser.

Urix bytter på hvem som er programleder. Programleder for Verden i dag var frem til programmet ble nedlagt i 2008 den som var utenriks jourhavende i NRK radio om morgenen. Ansvaret for Urix på lørdag roterer mellom utenriksmedarbeiderne på Marienlyst.

## Se også
*Liste over NRKs korrespondenter
1. serierunde i Tippeligaen 2008

**1. serierunde i Tippeligaen 2008** startet lørdag 29. mars klokken 19:00 med Vålerenga mot Aalesund. Runden fortsatte med fem kamper søndag 30. mars, fire kamper klokken 18:00 og én kamp klokken 20:00. Runden avsluttet mandag 31. mars klokken 19:00 med Rosenborg mot Lyn.

## Fakta

 

## Eksterne lenker
* Tippeligaen 2008: Terminliste og resultater  på altomfotball.no
Hohaiuniversitetet

**Hohaiuniversitetet** (kinesisk: 河海大学, pinyin: *Héhǎi Dàxué*) er et statlig universitet grunnlagt i 1915 i Nanjing i Folkerepublikken Kina. Det hadde i 2005 over 30&nbsp;000 studenter og over 3&nbsp;000 vitenskapelig ansatte.

Universitetet har campus også utenbys, i Xinbei i byprefekturet Changzhou.

## Eksterne lenker
* Hjemmeside
91:an Karlsson

**91:an Karlsson**, Mandel Karlsson, er en tegneseriefigur som ble skapt av Rudolf Petersson i 1932. Flere av seriens offiserer hadde levende forbilder i virkeligheten. Det var offiserer som Rudolf Petersson hadde møtt da han avtjente verneplikten på I16 i Halmstad fra 1916 til 1918. 

De første årene hadde ikke serien snakkebobler, handlingen ble derimot beskrevet i verselinjer satt til kjente svenske visemelodier. Serien «En beväringsmans upplevelser och äventyr» begynte i ukebladet Allt för Alla, og ble senere flyttet til Levande Livet og Året Runt. Det har blitt utgitt julealbum med 91 Karlsson siden 1934. Serien fikk sitt eget blad i 1956. 

Serien skildrer det militære liv på en humoristisk måte. Den lever både i fortiden (seriefigurenes uniformer gikk ut av bruk på 1950-tallet), mens omgivelsene påminner mer om dagens situasjon. Kontrastene kan derfor iblant være store, for eksempel når offiserer i 50-tallsuniformer kjører helt nye biler av årets modell.

## 91 Stomperud
Forleggeren Ernst G. Mortensen oppdaget Karlsson-tegneserien i Sverige, og fikk sikret rettighetene til å lage en norsk versjon som kom på trykk første gang i Norsk Ukeblad i 1938. På norsk begynte serien som ''91'' ''Stomperud'' i Norsk Ukeblad i april 1937 med én helside per nummer. Den norske versjonen var det første året rene gjengivelser av Peterssons manus, med tegninger av Thorbjørn Weea. Etter hvert ble imidlertid redaktøren Ernst Gervin ansvarlig for teksten. Denne utviklingen skal etter sigende ha vært et resultat av bruddet med nabolandet under krigen. I motsetning til den svenske versjonens snakkebobler, har Norges *Stomperud*-serie brukt replikker *under* serierutene nesten helt fra starten (bortsett fra de første ukebladsidene, som var oversatte snakkebobleserier av Petersson). Den er således en av de få norske seriene som ennå lages med tekst *under* bildene. 

## Referanser


## Eksterne lenker
* Alle omslag 1956-2005
Karl Hofer

**Karl Christian Ludwig Hofer** (født 11. oktober 1878 i Karlsruhe, død 3. april 1955 i Berlin) var en tysk maler som klassifiseres som ekspresjonist eller ekspressiv realist.

Han studerte kunst i Karlsruhe under Hans Thoma. Reiste både til Italia, og to turer til India. Ble lærer ved akademiet i Berlin i 1918 og til han ble erklært entartet i 1930-årene og fratatt stillingen i 1937. Flere av hans bilder ble hengt opp i den store entartet-utstillingen i München.
I løpet av krigen ble atelieret hans ødelagt av allierte bomber. 111 verk ble beslaglagt.

Han ble ikke medlem av noen bestemt gruppering, og malte vakre landskaper i 1920-årene. Deretter tok han opp trekk fra ekspresjonismen, med markerte flater og forenklede figurtegninger. Bildene hans skildret ofte mennesker med noe håpløst over seg. Dette sees i sammenheng med hans opplevelse av den første verdenskrigen. I 1930 og -31 eksperimenterte han med abstrakte bilder.

Etter krigen ble han rehabilitert som en av de store kunstnerne fra mellomkrigstiden, og ble rektor ved det gjenreiste akademiet fra 1945. Hofer ble i 1952 utnevnt til den tyske ordenen Pour le Mérite für Wissenschaften und Künste.


Stamps of Germany (Berlin) 1978, MiNr 572.jpg|Karl Hofers bilde «Das Boot» på tysk frimerke

## Referanser


## Eksterne lenker
* Biography and available work  Galerie Ludorff, Duesseldorf, Germany
Cuiheng

**Cuiheng** (kinesisk: 翠亨村, pinyin: *Cuìhéngcūn*) er en liten by som administrativt ligger inn under storkommunen Nanlang 南郎镇, som i din tur er del av byprefekturet Zhongshan i Guangdong-provinsen i Folkerepublikken Kina. Cuiheng fødestedet til Sun Yat-sen, som betraktes som Republikken Kinas landsfader.

Cuiheng ligger 17,6 kilometer sørøst for storbyen Zhongshan, og bare 26 km nord for Macao. Landsbyen ble grunnlagt i Kangxi-keiserens regjeringstid av familiene Feng 馮 og Mai 麥. Senere tilkom familiene Yang 楊 og Lu 陸. Da Sun Yatsen ble født i 1860-årene var det 60 hushold fordelt på familienavn i byen.

Cuiheng har et Sun Yatsen-museum (孫中山故居紀念館) som ble bygd i 1956. Byen har også et Polaristempel (北極殿) viet til Polaris-keiseren (北極帝君).

Også Suns første hustru Lu Muzhen, og Lu Hao-tung (1868–1895), en tidlig revolusjonsmartyr, ble født her.

## Referanser
Månekake

**Månekake** (forenklet kinesisk: 月饼; tradisjonell kinesisk: 月餅; pinyin: *Yuèbĭng*) er et kompakt lite bakverk med fyll som kan være søtt eller salt, og som i Kina og i store deler av Øst-Asia er tett knyttet til Månefesten som feires om høsten, i alle fall siden Song-dynastiet. Kaken har som regel et eller flere kinesiske tegn trykt på oppsiden som forteller hva slags fyll kaken har, eller bare signaliserer lykke i form av for eksempel tegnet for 'langt liv' eller nettopp 'lykke'. Bakeriene kan også påføre andre symboler og mønstre, som for eksempel omrisset av jadekaninen.

Kinesisk folklore vil at en handelsmann fra Turfan gav kaker til keiser Taizong av Tang i anledning hans seier mot xiongnuene på den femtende dag av den åttende måned. Taizong tok imot de runde kakene, pekte smilende mot månen, og sa, «Jeg vil gjerne invitere padda til å nyte *hú* (胡)-kaken». Så fortærte han kakene sammen med sine ministre, og fra den dag spredte skikken å spise slike *hú*kaker over hele Kina. (*Hu* siktet til nordlige barbarer, i dette tilfellet xiongnuene). 

Etterhvert ble kakene kalt månekaker isteden. Selv om legenden presenterer en start på skikken å gi hverandre månekaker, ble skikken ikke alminnelig utbredt før i første del av Songdynastiets tid (906&ndash;1279 e.Kr).

Kaken har sin form etter fullmånen, som i midten av høsten nær Månefesten feires anses å være uvanlig rund og stor. Men rundheten er også et symbol på den samlede familie. En populær fortelling gjør gjeldende at grunnleggeren av Ming-dynastiet, Zhu Yuanzhang, lot spre meddelelser som mante til kamp mot de mongolske herskere i utdelte månekaker. 

Månekaker er i dag et ofte dyrt bakverk som er vanlige som gave dagene før Månefesten. 

Den typiske månekake er rund, har et tverrsnitt på ca. 10 cm og er ca. 5 cm høy. Den er svært mettende og serveres gjerne med kinesisk te. 

Hver region har egne spesialiteter. På Taiwan er de salte månekakene fylt med eggeplomme og kjøtt, og de søte med søtpoteter. Det er også vanlig med fyll av bønner, sesamfrø og ananas.

## Referanser


## Eksterne lenker
*
Zhongnanhai (sigaretter)

:*For regjeringssetet, se [[Zhongnanhai]]*

**Zhongnanhai** er et kinesisk sigarettmerke som har en stor del av det kinesiske markedet. De er oppkalt etter regjerings- og kommunistpartihovedkvarteret sentralt i Beijing, rett ved Den forbudte by.

Zhongnanhaisigaretter produseres i syv varianter: 1&nbsp;mg, Menthol 1&nbsp;mg, 3&nbsp;mg, 5&nbsp;mg, 8&nbsp;mg, *Special* 8&nbsp;mg, og 10&nbsp;mg, etter tjæreinnholdet. Det produseres også en åttende variant, med 12&nbsp;mg tjære, men den skal være vanskelig å oppdrive (2008) i Fastlands-Kina.

Zhongnanhaisigaretter ble opprinnelig spesielt produsert for Formann Mao sent i 1960-årene. Han var bortimot kjederøyker.

## Eksterne lenker
* Zhongnanhai